ژاپونیا کئچن هفته 969،000-دن چوخ یولوخما حالی ایله "کووید-19"ا  چوخ یولوخما حالی اولان اؤلکه" ساییلیب.
"کیودو" خبر آژانسی‌نین معلوماتینا گؤره، دونیا ساغلیق تشکیلاتی‌نین وئردیگی آچیقلامادا ژاپونیا جولای آیینا قدر بیر هفته عرضینده 969 میندن چوخ یئنی کوروناویروس حالی ایله "ان چوخ "کووید-19" یولوخما حالی اولان اؤلکه اولا‌راق قئیده آلینیب.
ژاپونیا‌دان سونرا تخمینن 860 مین یولوخما حالی امریکا، 570 مین رقمله ایسه آلمانیا گلیر.
یوکسک یولوخوجو اولدوغو بیلدیریلن "اومیکرون"ون BA.5  آلت واریانتی‌نین یاییلدیغی ژاپونیادا "کووید-19" اپیدمیاسی‌نین 7-جی دالغاسی یاشانیر.
دونیا ساغلیق تشکیلاتی‌نین رهبری تدروس آدهانوم گبریسوس کئچیردیگی مطبوعات کنفرانسیندا اپیدمی‌نین هله بیتمه‌دیگینی بیل‌دیره‌رک دئییب: "سون هفته‌لر دونیا میقیاسیندا اؤلوم سایی‌نین و بعضی اؤلکه‌لرده خسته‌خانایا یئرلشدیریلمه حال‌لاری‌نین آرتماسی ایله طب ایشچی‌لری و یاش‌لی‌لارین آشی ائدیلمه‌سی یئنه واجیب اولوب".
